**Vyhlásenie predkladateľa**

Návrh zákona, ktorým sa dopĺňa zákon č. [309/2009 Z. z.](https://www.slov-lex.sk/pravne-predpisy/SK/ZZ/2009/309/) o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov sa predkladá na rokovanie s rozporom s Republikovou úniou zamestnávateľov Slovenskej republiky, ktorá žiada v § 6 ods. 5 účinného znenia zákona č. 309/2009 Z. z. slová „vstupných surovín, ktoré sa použili na výrobu elektriny“ nahradiť slovami „primárnych palív použitých na výrobu elektriny a nákladov na nákup emisných kvót nad množstvo bezodplatne pridelených a potrebných na vykonávanie regulovanej činnosti.“.

Predmetná pripomienka presahuje vecný rámec predloženého návrhu zákona. Akceptácia pripomienky by mala negatívny vplyv na výšku tarify za prevádzkovanie systému, čo je v rozpore s primárnym účelom návrhu zákona. Z uvedeného dôvodu ju predkladateľ návrhu zákona nemôže akceptovať.